**Trgovačko društvo Kaštijun d.o.o.,** Premanturska cesta 215, 52100 Pula, OIB: 72690321172, zastupan po predsjednici uprave Vesni Dukić

i

**Inicijativni odbor za formiranje civilnog nadzora nad radom ŽCGO Kaštijun** (u daljnjem tekstu Inicijativni odbor), kojeg predstavlja Dušica Radojčić

sklopili su dana xx. xx. 2020. godine

**Sporazum o suradnji na pitanjima zaštite okoliša, održivosti i utjecaja**

**ŽCGO Kaštijun na lokalnu zajednicu putem Radne grupe za zaštitu okoliša, održivost i lokalnu zajednicu**

Članak 1.

Ovim se Sporazumom utvrđuje suradnja odnosno civilni nadzor nad Trgovačkim društvom Kaštijun d.o.o (u daljnjem tekstu Kaštijun) putem Radne grupe za zaštitu okoliša, održivost i lokalnu zajednicu (u daljnjem tekstu Radna grupa).

Motivacija za potpisivanje sporazuma je shvaćanje važnosti suradnje s organizacijama civilnog društva.

Prepoznajući važnost aktivnog uključivanja građana u rješavanju problema vezanih uz očuvanje okoliša i prirode, formaliziranjem suradnje putem Radne grupe Kaštijun želi učiniti dadatni iskorak koji će pridonijeti kvalitetnijem dijalogu s građanima.

Članak 2.

Ciljevi rada Radne grupe su:

- osigurati transparentnost, zaštitu okoliša i zdravlja, učinkovitost, poštivanje hijerarhije gospodarenja otpadom u radu Županijskog centra za gospodarenje otpadom te zagovaranje politika održivosti u radu ŽCGO Kaštijun.

Članak 3.

Radna grupa ima pravo pristupa svim informacijama kojima raspolaže društvo Kaštijun.

Uprava Kaštijuna će na vrijeme obavještavati članove Radne grupe o datumima sjednica Nadzornog odbora i drugih događaja od važnosti za rad, upravljanje i razvoj ŽCGO Kaštijun.

Predstavnici/ce Radne grupe imaju pravo prisustvovati sjednicama Nadzornog odbora i drugim događajima od važnosti za rad, upravljanje i razvoj ŽCGO Kaštijun.

SASTAV, NAČIN IZBORA, IMENOVANJA I RADA RADNE SKUPINE

Članak 4.

Ovim se Sporazumom utvrđuje način izbora članova/ica, zadaci i nadležnosti Radne grupe.

Osim zadataka opisanih ovim Sporazumom, u dogovoru s Radnom grupom Kaštijun joj može dodijeliti i dodatne zadatke.

Radnu grupu čini najmanje 5 članova/ica od kojih je:

- jedan/na predstavnik/ca zainteresirane javnosti na koju utječe ili bi mogla utjecati djelatnost ŽCGO Kaštijun

- jedan/na predstavnik/ca organizacije civilnog društva za zaštitu okoliša

- tri predstavnika različitih struka s dokazanim iskustvom (stručnjak/inja kemičarske struke/ekolog, stručnjak/inja inženjer strojarske, medicinske i drugih struka, čije znanje može doprinijeti radu Odbora).

Članak 5.

Inicijativu za osnivanje Radne grupe daje Inicijativni odbor za formiranje civilnog nadzora nad radom ŽCGO Kaštijun.

Inicijativni odbor objavljuje putem medija i društvenih mreža poziv za kandidiranje za članstvo u Radnoj grupi sa zahtjevom da se uz iskaz interesa prilože kvalifikacije i motivacijsko pismo.

Na temelju prispjelih iskaza interesa za rad u Radnoj grupi, Inicijativni odbor bira najmanje 5 članova/ica Radne grupe najveće stručnosti i motivacije.

Ako iz bilo kojeg razloga Radna grupa ostane bez neke članice/a, Radna grupa raspisuje poziv za imenovanje novog člana, kojeg potom Kaštijun potvrđuje.

U slučaju imenovanja novog člana/ice, mandat novom članu traje do isteka mandata cijele Radne grupe.

Članstvo u Radnoj grupi prestaje istekom mandata, na vlastiti zahtjev ili u slučaju da član tri puta uzastopce ne sudjeluje na sjednicama Radne grupe.

Radna grupa je dužna prije isteka svog mandata objaviti novi javni poziv za kandidiranje u članstvo Radne grupe i izabrati nove članove/ice Radne grupe.

Član/ica radne grupe može biti biran/a najviše tri uzastopna puta.

Mandat Radne grupe traje dvije (2) godine.

Odabrane članove/ice Radne grupe potvrđuje Skupština /Uprava??.

Članak 6.

Na svojoj prvoj sjednici Radna grupa među imenovanim članovima/cama bira predsjednika/icu.

Predsjednica/ik odbora saziva i vodi sjednice. U slučaju njegove spriječenosti, sjednicu saziva i vodi najstariji član/ica Radne grupe.

Predsjednik/ca potpisuje zaključke, odluke ili izvještaje koji se podnose Upravi/Skupštini??.

Radna grupa se sastaje po potrebi, a sjednice se mogu održavati i putem interneta odnosno videokonferencija i drugih dostupnih metoda.

Na svakoj se sjednici imenuje zapisničar koji vodi zapisnik. Zapisnike, nakon verifikacije članova Radne rupe prisutnih na sjednici za koju se vodi zapisnik, potpisuju predjednik/ica i zapisničar.

Kvorum sjednice Odbora čini većina članova/ica Radne grupe.

Odluke se donose konsenzusom, a ako to nije moguće onda većinom glasova prisutnih članova/zamjena.

Zapisnici se čuvaju u tajništvu Uprave Kaštijuna.

Zapisnici Radne grupe objavljuju se na internetskoj stranici društva Kaštijun.

Članak 7.

Nadležnosti Odbora su:

NADZORNA

- prikupljanje dokumentacije vezane uz rad ŽCGO Kaštijun koje se tiču zaštite okoliša i zdravlja i informiranje javnosti;

- nadzor nad okolišnim, zdravstvenim i utjecajem postrojenja na lokalnu zajednicu (zalaganje za poštivanje principa predostrožnosti, nadzor nad poštovanjem mjera i uvjeta iz Okolišne dozvole i drugo, praćenje izvještaja o utjecaju na sastavnice okoliša i predlaganje mjera sanacije onečišćenja i drugo);

- dostavljanje obavijesti i zaključaka nadzora upravi i nadzornom odboru društva Kaštijun na postupanje

- izrada izvještaja za javnost o utjecaju na sastavnice okoliša i zdravlje.

SAVJETODAVNA

- predlaganje i promicanje održivijih rješenja u radu i planiranju budućeg rada ŽCGO Kaštijun;

- promicanje okolišne i društvene odgovornosti društva Kaštijuna;

- promicanje pravilne politike gospodarenja otpadom društva Kaštijun;

- promicanje kulture održivih politika upravljanja postrojenjem među zaposlenicima i vlasnicima; - promicanje modela uključivanja javnosti u odlučivanje o pitanjima gospodarenja otpadom.

Članice/ovi Radne grupe mogu u obavljanju svojih zadataka i nadležnosti pribavljati mišljenja vanjskih stručnjaka.

Za uredske poslove Radne grupe na raspolaganju je tajništvo Kaštijuna.

radne grupa može od Uprave/Skupštine? društva zatražiti pokrivanje troškova neophodnih za izvršavanje zadataka Odbora, a Skupština/Uprava o tome odlučuje u skladu s mogućnostima.

Članak 8.

Članice/ovi radne grupe mogu informacijama dobivenim radom u Radnoj grupi raspolagati slobodno.

Članak 9.

Članovi radne grupe za svoj rad ne primaju novčanu naknadu.

Članak 10.

Ovaj Sporazum se sklapa na određeno vrijeme od 2 (dvije) godine od dana potpisivanja sa mogućnošću neograničenog produžavanja uz suglasnost obje strane.

Sporazum se potpisuje u 4 (četiri) istovjetna primjerka, od kojih svaka strana zadržava po 2 (dva) primjerka.

Sporazum je rezultat dobre volje dviju strana, te će se nesuglasnosti nastojati riješiti mirnim putem, a u protivnom će rješavati nadležan sud.

Članak 11.

U znak suglasnosti sa ovim Sporazumom potpisnici ga vlastoručno potpisuju.

Inicijativni odbor za formiranje civilnog

nadzora nad radom ŽCGO Kaštijun d.o.o. Kaštijun d.o.o.

Dušica Radojčić Vesna Dukić

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_